Source: http://mikkeli.cloudnc.fi/fi-FI/Toimielimet/Vammaisneuvosto/Kokous_2912020/Vammaisten_henkiloiden_haasteiden_kartoi(28181)
Timestamp: 2020-02-24 20:32:42+00:00

Document:
Vammaisten henkilöiden haasteiden kartoittaminen | Mikkeli
Kokous 29.1.2020
Vammaisten henkilöiden haasteiden kartoittaminen
Vammaisneuvosto, kokous 29.1.2020
§ 5 Vammaisten henkilöiden haasteiden kartoittaminen
MliDno-2019-1525
Vammaisneuvosto, 14.8.2019
Vammaisneuvosto on edellisessä kokouksessaan 5.6.2019 todennut muissa esille tulevissa asioissa, että neuvosto pyytää syksyllä vammaisyhdistyksiä kokoamaan vammaisten henkilöiden haasteita arjen tilanteissa, palveluissa ja eri toiminnoissa. Asiasta on tarkoitus järjestää yhteinen työpajatilaisuus yhdistysten kanssa. Samalla kartoitetaan sitä, onko Essoten käytännöissä tapahtunut vammaisten arkea heikentäviä muutoksia. Monilla vammaisilla on se kokemus, että kielteisten palvelupäätösten määrä on lisääntynyt. Lisäksi esimerkiksi avustajien matkakuluista saatetaan tehdä päätöksiä vasta jälkikäteen, vaikka asiakkaan kannalta olisi oleellista saada tieto korvattavista kustannuksista jo ennen matka toteuttamista.
Vammaisneuvosto voi yhdistysten kanssa laatia kartoituksen tulosten pohjalta parannusehdotuksia ja kehittämisideoita sekä viedä niitä eteenpäin mm. päätöksentekoon. Kartoituksen apuna saatetaan käyttää kyselyä.
Järjestetään syksyn aikana tapahtuma, johon kutsutaan vammaisyhdistyksiä ja niiden edustajia. Tapahtuman tavoitteena on kartoittaa vammaisten arjen haasteita ja erilaisissa vammaispalveluissa mahdollisesti tapahtuneita muutoksia. Sovitaan tapahtuman päivämäärästä ja sovitaan myös mahdollisen erillisen kyselyn tekemisestä.
Päätettiin, että toteutetaan ensin kysely vammaisryhmille ajankohtaisista haasteista. Kyselyn jälkeen järjestetään tapaaminen, jossa keskustellaan haasteista ja ratkotaan, miten edetään. Tapaamiseen kysytään mukaan vammaisten oikeuksia tunteva lakimies sekä Essoten vanhus- ja vammaispalveluiden johtaja Niina Kaukonen. Tapahtuman järjestämiseen kutsutaan mukaan Essoten vammais- ja vanhusneuvosto.
Suunnittelutyöryhmään, joka suunnittelee kyselyn ja tapahtuman nimettiin Sanna Paasonen, Timo Petäjämäki, Hanna-Noora Hurri, Anneli Liukkonen ja Kauko Väisänen. Ryhmä kokoontuu mahdollisimman pian.
Vammaisneuvosto, 1.10.2019
Vammaisneuvosto on työstänyt kyselyä ja vastauksia kerätään järjestöjen ja kaupungin viestinnän kautta.
Vammaisneuvosto toteaa kyselyn tilanteen ja tekee jo mahdollisesti saatujen vastausten perusteella johtopäätöksiä suunnitteilla olevaa tilaisuutta varten.
Laadittu kyselylomake toteutetaan webropol-kyselynä. Pyydetään kaupungin viestintää laatimaan kysely webropol-muotoon ja laittamaan se kaupungin www-sivuille, sekä laitetaan Esteryn kautta jäsenjärjestöille. Kyselyaikaa annetaan kaksi viikkoa. Kyselyn tuloksiin perehdytään ja käsitellään seuraavissa kokouksissa ja tehdään tarvittavat jatkotoimenpiteet.
Vammaisneuvosto, 5.11.2019
Kysely on toteutettu ajalla 14.-27.10.2019.
Vammaisneuvosto käy keskustelun kyselyn tuloksista ja päättää jatkotoimista.
Vammaisneuvosto päätti, että kyselyä jatketaan 30.11.2019 saakka.
Vammaisneuvosto, 4.12.2019
Suunnitteluryhmä (Sanna Paasonen, Timo Petäjämäki, Hanna-Noora Hurri, Anneli Liukkonen ja Kauko Väisänen) esittelee kyselyn keskeiset tulokset.
Vammaisneuvosto päättää jatkotoimista.
Vastauksia saatiin yhteensä 68. Todettiin kyselyn tulokset olevan karua kuvausta todellisuudesta. Vammaisten oikeuksista tiedottaminen on puutteellista. Tietoa tarvitaan lisää myös kolmannen sektorin toimijoista. Viranhaltijat voivat aktiivisemmin paneutua asiakkaan kokonaistilanteeseen ja yhteistyö kautta palvelusektorin voisi olla parempaa. Virkailijoiden saavutettavuus tulee olla parempi myös.
Vammaisneuvosto päätti, että valmistelutyöryhmä kokoontuu tammikuun 2020 alussa ja työstää tuloksista yhteenvetoa eteenpäin. Suunnitellaan jatkotoimenpiteet. Koko vammaisneuvostolle on jaettu kyselyn yhteenvetoraportti ja jokainen voi kommentoida kyselyn tuloksia sähköpostitse.
Vammaisneuvoston pienryhmä on käynyt kyselyn läpi ja laatinut siitä yhteenvetomuistion. Kyselyraportti ja yhteenvetomuistio on lähetetty Essoten vammaispalveluiden toimijoille tiedoksi ja pyydetty vammaisneuvostolle yhteistyötapaamista heidän kanssaan.
Vammaisneuvosto keskustelee kyselyn käsittelyn tilanteesta.
Merkittiin tilanne tiedoksi.
§ 1 Kokouksen avaus
§ 2 Kokouksen laillisuus ja päätösvaltaisuus
§ 3 Pöytäkirjan tarkastus
§ 4 Esityslistan hyväksyminen kokouksen työjärjestykseksi
§ 6 Toimintakertomus 2019 - Vammaisneuvosto
§ 7 Toimintasuunnitelma 2020 - Vammaisneuvosto
§ 8 Vanhusneuvoston ja vammaisneuvoston yhteinen lausunto eteläisestä aluekoulusta
§ 9 Seuraava kokous
§ 10 Muut esille tulevat asiat
§ 11 Kokouksen päättäminen

References: § 5

§ 1

§ 2

§ 3

§ 4

§ 6

§ 7

§ 8

§ 9

§ 10

§ 11